ኤጀንሲው የቤተሰብ ተኮር የኑሮ ሁኔታ ክትትል ጥናት ለማካሄድ ዝግጅቱን ማጠናቀቁን ገለጸ
ማህሌት አብዱል አዳማ፡- የማዕከላዊ ስታስቲክስ ኤጀንሲ ስድስተኛው ዙር የቤተሰብ ተኮር የኑሮ ሁኔታ ክትትል ስታቲስትክስ ጥናት መስክ ሥራ ለመጀመር የሚያስችለውን ዝግጅት ማጠናቀቁን አስታወቀ። ለጥናቱ ስኬት የህብረተሰቡ ትብብር እንደሚያስፈልግ አስታወቀ።ኤጀንሲው በጥናቱ ላይ ለሚያሰማራቸው 274
ሠራተኞች ለአንድ ወር ሲሰጥ የነበረው የሥልጠና መርሐግብር ትናንት በተጠናቀቀበት ወቀት የኤጀንሲው ዋና ዳይሬክተር አቶ ቢራቱ ይገዙ እንደገለጹት፤ ጥናቱ በመላ አገሪቱ በተመረጡ የማህበረሰብ ክፍሎች ላይ የሚካሄድ ነው። ለዚህም የሚያስፈልጉ ግብዓት የተማሉ ሲሆን፤ ባለሙዎችም ሰልጥነው ለሥራ ዝግጁ ሆነዋል። ለቀጣቹ አምስት ዓመታት ሥራ ላይ የሚውለው ይኸው ጥንት በዋናነት የቤተሰብ ፍጆታና ወጪ ጥናት እና የኢኮኖሚና ማህበራዊ ደህንነት ሁኔታ ላይ የሚያተኩር መሆኑን ያመለከቱት አቶ ቢራቱ ፣ ይህም አገሪቱ ላቀደጀው የልማት መርሐ ግብር ስኬት ከፍተኛ የሆነ አስተዋፅኦ አለው ብለዋል። ጥናቱ በዋነኝነት የብተሰብ
ፍጆታንና ወጪ ላይ
የሚያተኩር እንደሆነ አመልክተው፣
በተለይም የቤተሰብን ብሎም
ህዝቡ የኑሮ ሁኔታን
ከገቢ፣ ከወጪና ፍጆታ
አካባቢ ለመተንተንና ለመመዝገብ
የሚያስችል መረጃ የሚገኝበት
ነው። ይህም ከገቢ፣
ወጪ አንፃር የሚኖረውን
የድህነት ገፅታ ለማወቅ
እንደሚያስችል አመልክተዋል። ‹‹ከጥናቱ የሚገኙ መረጃዎች ብዙ ጠቀሜታ ያላቸው ሲሆን፤ በዋነኝነት የህዝቡን ደህንነትና ድህነት ሁኔታ በሚገባ ለማወቅ የሚስችሉ መሆናቸው መንግሥት የሀገሪቱ ድህንትን በመቀነስ የህዝቡን የኑሮ ደህንነትን ለማሻሻል ያግዘዋል›› ብለዋል። በተጨማሪም የአጭር የመካለኛና የረጅም ጊዜ ኢኮኖሚና ማህበራዊ እቅዶችን በመንደፍ አፈፃጸሙን ለመከታተልና አስፈላጊ የፖሊሲ ዕርምጃዎችን ለመውሰድ እንደሚረዳው ዋና ዳይሬክተሩ አመልከተዋል። በክልልና በአገር አቀፍ ደረጃ የሸማቾችን ዋጋ መመዘኛ ጠቃሚ አሃዞች ለማስላት የሚያስችል መረጃም ለማግኘት ዓይነተኛ ሚና እንዳለው አብራርተዋል።የፕላን ኮሚሽን ኮምሽነር ዶክተር ፍፁም አሰፋ በበኩላቸው፤ ጥናቱ ወቅታዊ ፣ ጥራትና ተዓማኒነት ያለው መረጃ ጥራት ያላቸው እንዲሁም የሚናበቡ ፖሊሲዎችን ለመንደፍ የጎላ አስተዋፅኦ እንዳለው አመልክተዋል። በተጨማሪም ችግር ፈቺ ፕሮግራሞች እንዲቀረፁና ውሳኔዎች እንዲሰጡ የማይተካ ሚና እንደሚጫወትም አስረድተዋል።እንደ ዶክተር ፍጹም ገለጻ፤ በቀጣይ አስር ዓመታት አገሪቱን ኢኮኖሚ በግብርና፣ በኢንዱስትሪ እና በአገልግሎቶች ዘርፍ የላቀ ደረጃ ለማድረስ ላቀደቸው መሪ እቅድ ስኬት ትልቅ ግብዓት ሆኖ ያገለግላል። በመሆኑም በሠራው ላይ የሚሳተፉ ባለሙዎች፣ እስከወረዳ ያሉ የመንግሥት አመራሮችና ፈፃሚዎችን መላው የህብረተሰብ ክፍል ለጥናቱ ስኬት የበኩላቸውንሚና ሊጫወቱ ይገባል። በተለይም መረጃዎችን በእውነት ላይ ተመስርተው እንዲሰበሰቡ በማድረግ ረገድ ህብረተሰቡ በቅንነትና ያለመሰልቸት ባለሙያዎችን ሊተባበሩ እንደሚገባ አመልክተዋል። የእጀንሲው ምክትል ዋና ዳይሬክተር አቶ አማረ ለገሰ በበኩላቸው፤ በአሁኑ ወቅት ለመስክ ሥራ የሚያስፈልጉ ግብዓቶችና ሰው ኃይል ዝግጅት መጠናቀቁን አስታውቀዋል። ሥራዎች በእያንዳንዱ የቅድመ ዝግጅት ምዕራፍ በትኩረት መሠራታቸውን አመልክተዋል።በመስክ መሰብሰብ ተግባራት የሚሳተፉ ባለሙዎች በጥበቅ ዲሲፕሊንና ከወገናዊነት በፃዳ አስተሳሰብ ታንፀው እንዲወጡ የሚያስችሉ ሥራዎች መሠራታቸውንም አስገንዝበዋል።ለጥናቱ ስኬት በተለይም በናሙና የተመረጡ ቤተሰቦች ከጥናቱ የሚገኙ መረጃዎች በሀገሪቱ የሚታየውን አስከፊ ድህነት በመረጃ ላይ በተመሰረተ እቅድ ለመቅረፍ እና የህዝቡን የኑሮ ሁኔታ ለማሻሻል ጠቀሜታቸው የጎላ መሆኑን በመረዳት የሚመለከታቸው በሙሉ ለሚጠየቁት ጥያቄ ትክክለኛ መረጃ በመስጠት እንዲተባበሩ ጥሪ አቅርበዋል።የኤጀንሲው መረጃ እንደሚያመለክተው፤በስደተኛ ዙር የኅብተሰብ ተኮር የኑሮ ሁኔታ ክትትል ስታትስቲክስ ጥናት የመስክ መረጃ የመሰብሰብ ሥራው ላይ 274 የመጀመሪያ ዲግሪ ያላቸው ሰብሳቢዎች ፤91 ተቆጣጣሪዎች እና 26 የስታትስቲክስ ባሙዎች ይሳተፉበታል።አዲስ ዘመን ታህሳስ
25/2013